Neɣ ahat ncewwel-itt s ubeḥri n yiḍ, tuɣal d aḍu qessḥen, iḍeqqer-aneɣ amzun d aɤebbar ɣer lqaɛ n wasif? Ur nxulef lewsaya n umdan, ur neɛriḍ agummu ur nlaq, amek ara neffeɣ si lğennetagi? Ur nexdiɛ yiwen, ur nuliɣef Rebbi, i wacu i d-neɣli ɣer lǧihennama? Ala,ala,ala d tiremtagi i aɣ-ijemɛen i yelhan akk ɤur-i, tafat-agi, i aɣ-i aɣ-d-isbanen di ṭṭlam, tura, ma yella tefreqaɣ tbuciḍant-agi ɣef wudem n yilel i ihajen, lemwaj ad aɣ-d-semlilent ɣer cceṭ, ma tenɣa-aɣ tudert-agi, d lmut ara aɣ-d-iḥyun, ul n tmeṭṭut ur ittbeddil ara akken ibɣu yelḥa lweqt, wala di tsemhuyin, ul n tmeṭṭut yettnaɣ, maca ur ittmettat ara, ul n tmeṭṭut d tamurt-nni taweḥcit ara yeṭṭef umdan d annar i ṭṭrad-is d txeṣsarin-is, ad iqleɛ akk isekla-s, ad iḍlu akk i yeẓra-ines idammen, ad iẓẓu deg-s iɣessan d meɛna tessusum kan, ur thedder ara, tafsut deg-s ad teqqim d tafsut, amwan ad iqqim d amwan, akken i lebda… I tura, yekfa wawal, Acu ara nexdem? Iniiyi-d acu ara nexdem, amek ara nemsefraq, melmi ara nemlal? I tayri-agi amek ara as-nexdem?